
R E F E R A T   D E   A P R O B A R E 
pentru modificarea Hotărârii Consiliului Local al Municipiului Brad nr. 154/2014 privind aprobarea Documentațiilor tehnico-economice pentru obiectivul de investiții „REPARAȚIE CAPITALĂ LA CLĂDIREA 
CINEMATOGRAF ZARANDUL BRAD”, modificată prin 
H.C.L. nr. 66/2015, H.C.L. nr. 97/2015 și 
respectiv H.C.L. nr. 147/2015 
 


	
Prin adresa nr. 54934/2022, Compania Națională de Investiții – S.A. a comunicat terminarea lucrărilor la obiectivul de investiții „REPARAȚIE CAPITALĂ LA CLĂDIREA CINEMATOGRAF ZARANDUL BRAD”, proiect finanțat prin Programul Național de Construcții de Interes Public sau Social, subprogramul „Săli de cinema”, iar prin adresa înregistrată la Primăria Municipiului Brad sub nr. 52065/13.10.2022, a solicitat aprobarea indicatorilor tehnico-economici, conform valorii actualizate a Devizului General.
În urma analizării documentației tehnico-economice prezentate, Consiliul  Tehnico – Economic al Companiei Naţionale de Investiţii „C.N.I.” S.A.  a reavizat favorabil Documentația de avizare a lucrărilor la obiectivul de investiții „REPARAȚIE CAPITALĂ LA CLĂDIREA CINEMATOGRAF ZARANDUL  BRAD”.
Valoarea totală a Devizului General, actualizat, este de  8.606.612,38 lei cu TVA, respectiv 7.232.447,38 lei fără TVA, C+M = 4.225.083,62 lei cu TVA,  respectiv 3.550.490,44 lei fără TVA din care, valoarea finanțată de la bugetul local este de 382.087,90 lei cu TVA, respectiv 321.081,43 lei fără TVA, C+M = 129.257,50 lei cu TVA, respectiv 108.619,75 lei fără TVA.
Menționez că modificările survenite în Devizul General au la bază recomandările CTE și sunt însușite de proiectantul general, S.C. TRIPEXPERT S.R.L. Deva. 
În contextul celor de mai sus am iniţiat prezentul proiect de hotărâre prin care am propus modificarea Hotărârii Consiliului Local nr. 154/2014 privind aprobarea Documentaţiilor tehnico-economice pentru obiectivul de investiţii “REPARAŢIE CAPITALĂ LA CLĂDIREA CINEMATOGRAF ZARANDUL  BRAD”, în sensul actualizării valorii Devizului General aprobat la art. 2 din hotărâre și-l supun spre dezbatere și aprobare plenului Consiliului Local al Municipiului Brad în forma prezentată.
Invoc în susținerea propunerii mele prevederile art. 44 - 46 din Legea nr. 273/2006 privind finanţele publice locale, cu modificările  şi completările ulterioare, ale  O.U.G. nr. 114/2018 privind instituirea unor măsuri în domeniul investițiilor publice și a unor măsuri fiscal – bugetare, modificarea și completarea unor acte normative și prorogarea unor termene, cu modificările și completările ulterioare, ale art. 10 din H.G. nr. 907/2016 privind etapele de elaborare și conținutul - cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare, ale art.1 alin. 2 lit. h coroborat cu art.2 alin. 1 lit. h, art. 6 și art. 13 din Anexa 3 Programul Național de Construcții de interes public sau social din O.G. nr. 25/2001 privind înființarea Companiei Naționale de Investiții „C.N.I.”- S.A., cu modificările și completările  ulterioare, ale art.129 alin. 2 lit. d, alin. 7 lit. n din O.U.G. nr. 57/2019 privind Codul administrativ, cu modificările și completările ulterioare precum și ale  art. 11 alin. 4 din Legea nr. 554/2004 a contenciosului administrativ, actualizată.

